NaiveNeuron/SloPal huggingface dataset:
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, budeme hlasovať o bodoch č. 2, 6 a 8 s odporúčaním gestorského výboru schváliť. Hlasujeme o bodoch č. 2, 6 a 8 s odporúčaním schváliť. (Hlasovanie.) Prítomných 134 poslancov, za 106, proti 6, zdržalo sa 19, nehlasovali 3. Tieto body 2, 6 a 8 sme schválili. Ďalej.
Svoboda, Zdenko, poslanec NR SR (2024-04-24):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Pellegrini, Peter, predseda NR SR (2015-09-25):
Prezentujme sa a hlasujme o návrhu spravodajcu prerokovať vládny návrh zákona v druhom čítaní. (Hlasovanie.) Prítomných 126 poslancov, za hlasovalo 77, proti boli 5, zdržalo sa 43, nehlasoval 1. Postúpili sme zákon do druhého čítania. Nech sa páči.
Mažgút, Ján, poslanec NR SR (2024-05-14):
Pán predsedajúci, dajte teraz hlasovať o pozmeňujúcich a doplňujúcich návrhoch zo spoločnej správy, spoločne o bodoch 3 a 6 s odporúčaním gestorského výboru schváliť. Upozorňujem, že bol podaný doplňujúci návrh pána poslanca Michelka, ktorý predmetnú problematiku rieši inak.
Kovačócy, Marián, poslanec NR SR (2012-09-13):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby týmto hlasovaním za gestorský výbor určila Výbor Národnej rady Slovenskej republiky pre obranu a bezpečnosť a určila lehoty na prerokovanie návrhu zákona výborom do tridsať dní a gestorskému výboru do tridsať dva dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2013-05-29):
Hlasujeme. (Hlasovanie.) 138 prítomných, 136 bolo za, 1 sa zdržal, 1 nehlasoval. Návrhy sme schválili. Pani poslankyňa Jana Žitňanská uvedie v prvom čítaní hlasovanie o návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona o školských autobusoch . Je to tlač 469. Nech sa páči.
Kollár, Boris, predseda NR SR (2020-05-13):
S ďalšou faktickou poznámkou vystúpi pán poslanec Kašper.
Paška, Pavol, predseda NR SR (2013-05-14):
Pekný deň, dámy a páni. Chcem vás požiadať o strpenie. Pre závažné skutočnosti navrhujem otvoriť schôdzu až o 13.15 hodine. Ďakujem.
B. Bugár, podpredseda NR SR: (2002-12-12):
(Hlasovanie.) Prítomných je 132 poslancov, za návrh 131, nehlasoval 1. Konštatujem, že sme navrhované uznesenie schválili. Ďakujem, pán poslanec. Prosím teraz  predsedu výboru pre vzdelanie, vedu, šport, mládež, kultúra, médiá poslanca Devínskeho, aby uviedol odporúčanie gestorského výboru k návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru UNIDROIT o ukradnutých alebo nezákonne vyvezených kultúrnych predmetoch, tlač č. 21. Nech sa páči.
Laššáková, Jana, podpredsedníčka NR SR (2014-09-18):
Pani spravodajkyňa? Nechcete sa vyjadriť v rozprave? Nie. Prerušujem rokovanie o tomto bode programu. Keďže je 18.58 hod., pre dnešok prerušujem rokovanie, prajem vám pekný, pekný a príjemný večer všetkým a chcem povedať, že zajtra ráno o 9.00 hod. začíname vládnym návrhom zákona, ktorým sa mení a dopĺňa zákon č.151/2010 Z. z. o zahraničnej službe a o zmene a doplnení niektorých zákonov v znení zákona č. 403/2010 a ktorým sa mení a dopĺňajú niektoré zákony, tlač 1132. Prajem vám ešte raz všetkým pekný večer a zajtra o 9.00 hod. dovidenia. (Prerušenie rokovania o 18.59 hodine.)
Ďuriš Nicholsonová, Lucia, podpredsedníčka NR SR (2016-06-21):
Vážené panie poslankyne, páni poslanci, budeme pokračovať nasledujúcim bodom programu a tým je prvé čítanie o návrhu poslancov Jozefa Viskupiča, Veroniky Remišovej a Martina Klusa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Máte to pod tlačou 144. Návrh na jeho pridelenie na prerokovanie výborom je v rozhodnutí pod č. 138. Pán predkladateľ už k tomu vystúpil. Chcela by som dať teraz slovo pánovi spravodajcovi, ktorého určil navrhnutý gestorský výbor, teda ústavnoprávny výbor, a pánovi poslancovi Jozefovi Lukáčovi. Nech sa páči, máte priestor. (Pokračovanie rokovania o návrhu poslancov Národnej rady Slovenskej republiky Jozefa Viskupiča, Veroniky Remišovej a Martina Klusa na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 144.)
Hrušovský, Pavol, podpredseda NR SR (2011-05-19):
Pán predseda Procházka.
Sulík, Richard, predseda NR SR (2011-03-31):
Vystúpi posledný písomne prihlásený rečník, pán poslanec Solymos. Pán poslanec, momentík, dokým si kolegovia vydiskutujú. Už? Dôkaz bol predostretý. Nech sa páči, máte slovo.
B. Bugár, podpredseda NR SR: (2005-10-25):
J. Miklušičák, poslanec: Vážený pán predsedajúci, páni ministri, pani poslankyne, vážení poslanci, podľa § 73 ods. 1 zákona o rokovacom poriadku podávam v prvom čítaní spravodajskú informáciu k vládnemu návrhu o vykonaní príkazu na zaistenie majetku alebo dôkazov v Európskej únii (tlač 1317). Návrh zákona sa predkladá podľa plánu legislatívnych úloh vlády Slovenskej republiky na rok 2005. Tvorí integrálnu súčasť plnenia záväzkov Slovenskej republiky v súvislosti s jej vstupom do Európskej únie. Návrh zákona obsahuje z formálnoprávnej stránky všetky náležitosti uvedené v § 67 až § 68 zákona Národnej rady Slovenskej republiky č. 350/1996 Z. z.  o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Návrh zákona je v súlade s Ústavou Slovenskej republiky, rešpektuje medzinárodné zmluvy, ktorými je Slovenská republika viazaná alebo ktoré podpísala a pripravuje ich ratifikáciu a pokračuje v ich transpozícii. Návrh zákona nezakladá nároky na verejné financie, nebude mať ekonomický dopad na obyvateľov, hospodárenie v podnikateľskej sfére a iných právnických osôb, nebude mať vplyv na životné prostredie ani vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Doložka zlučiteľnosti spĺňa náležitosti uvedené v čl. III legislatívnych pravidiel tvorby zákonov. Vyplýva z nich, že problematika vládneho návrhu zákona nie je upravená v práve Európskych spoločenstiev a je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku prerokuje uvedený vládny návrh zákona v druhom čítaní. V súlade s rozhodnutím predsedu Národnej rady Slovenskej republiky č. 1345 z 5. októbra 2005 podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu.
Kollár, Boris, predseda NR SR (2022-06-22):
Poprosím teraz pána poslanca Vetráka. Nechám vám ten čas, aby ste mohli. Procedurál, pán Kremský, pán poslanec Kremský, procedurál.
Nagy, József, minister životného prostredia SR (2011-07-08):
Ďakujem pekne, pán predsedajúci. Vážené panie poslankyne, vážení páni poslanci, vládnym návrhom zákona, ktorým sa mení a dopĺňa zákon č. 514/2008 o nakladaní s odpadom z ťažobného priemyslu a o zmene a doplnení niektorých zákonov, sa reaguje na výzvu, teda formálne oznámenie Európskej únie č. 210/2149, v ktorej upozornila nás na neúplnú, resp. nesprávnu transpozíciu niektorých článkov smernice Európskeho parlamentu a Rady 2006/21 ES z 15. marca 2006. Táto smernica hovorí o nakladaní s odpadom z ťažobného priemyslu, ktorou sa menila smernica z roku 2004. Zároveň sa zohľadňujú požiadavky praxe a skúsenosti orgánov štátnej správy, ktoré vykonávajú štátnu správu v oblasti nakladania s odpadom z ťažobného priemyslu. Vládny návrh zákona je v súlade s ústavou a s medzinárodnými zmluvami Slovenskej republiky a nemá žiaden dopad na verejné financie a ani negatívny dopad na obyvateľstvo. Vážený pán predsedajúci, panie poslankyne, páni poslanci, verím, že predložený návrh zákona schválite a postúpite do tretieho čítania. Ďakujem pekne.
P. Pelegrini, poslanec: (2009-06-18):
Predseda Národnej rady Slovenskej republiky rozhodnutím z 26. mája 2009 č. 1117 pridelil návrh na prerokovanie ústavnoprávnemu výboru a výboru pre hospodársku politiku. Za gestorský výbor určil výbor pre hospodársku politiku. Lehotu na prerokovanie návrhu vo výboroch, vrátane v gestorskom výbore určil do 12. júna 2009. Výbory, ktorým bol návrh pridelený, ho prerokovali a prijali tieto uznesenia: Ústavnoprávny výbor Národnej rady Slovenskej republiky uznesenie z 9. júna 2009 č. 641 a Výbor Národnej rady Slovenskej republiky pre hospodársku politiku uznesenie z 9. júna 2009 č. 539. V týchto uzneseniach výbory odporúčali Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s uzavretím Dohody medzi Slovenskou republikou a Organizáciou Spojených národov o Centrálnom úrade projektu Transeurópskych železníc a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Gestorský výbor na základe stanovísk príslušných výborov vyjadrených v ich uzneseniach a stanovísk poslancov gestorského výboru vyjadrených v rozprave k tomuto návrhu odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s uzavretím Dohody medzi Slovenskou republikou a Organizáciou spojených národov o Centrálnom úrade projektu Transeurópskych železníc a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady s uzavretím predmetnej dohody, vrátane návrhu uznesenia Národnej rady Slovenskej republiky bola schválená uznesením gestorského výboru zo 16. júna 2009 pod č. 520. Vážená pani predsedajúca, prosím, aby ste otvorili rozpravu.
M. Kovačócy, poslanec: (2008-07-03):
A to čl. I § 22 ods. 4 sa dopĺňa o písmeno g), ktoré znie: „g) na moste“. Odôvodnenie: Navrhovanou úpravou sa zabezpečí bezpečnosť a plynulosť cestnej premávky aj na moste, obdobne ako na iných úsekoch vymenovaných v tomto odseku. V čl. I § 127 ods. 8 za slovo „vozidlu“ vložiť čiarku a slová „ak o tom rozhodol príslušný národný orgán v Medzinárodnej organizácii historických vozidiel Fila“. Odôvodnenie: Navrhovanou úpravou sa umožní prideliť tabuľku so zvláštnym evidenčným číslom obsahujúcim písmeno H len vozidlám, ktoré boli v minulosti riadne používané v cestnej premávke, a nie vozidlám, ktoré nikdy nepodliehali evidenčnej povinnosti. Je to ako napr. vojenské bojové vozidlá. V čl. I § 127 ods. 11 písm. b) slová „tri roky“ nahradiť slovami „päť rokov“. Odôvodnenie: Navrhovaná lehota je polovičnou lehotou z lehoty platnosti preukazu historického vozidla vydaného príslušným národným orgánom Medzinárodnej organizácie historických vozidiel Fila, čím sa zjednoduší evidenčný proces u týchto vozidiel. Z aplikačnej praxe sa navrhovaná lehota jednoznačne osvedčila. V čl. I § 131 ods. 2 za slovo „evidencii“ vložiť slová „a tabuľku so zvláštnym evidenčným číslom“. Odôvodnenie: Navrhovaná úprava vychádza z dlhoročnej praxe, kedy sa vyskytli prípady, že ak držiteľ nemá povinnosť vrátiť aj tabuľku so zvláštnym evidenčným číslom, tak si túto ponechal a naďalej jazdil s touto tabuľkou napriek tomu, že skončila jej platnosť. Takáto povinnosť je v návrhu zákona upravená aj pri ostatných vozidlách, historické vozidlá by nemali byť výnimkou. Navrhovaný doplňujúci a pozmeňujúci návrh teda dopĺňa a mení uvedené ustanovenia návrhu zákona, pričom jeho úlohou sú také doplnenia a zmeny, ktoré vychádzajú z dlhoročnej praxe a skúseností a ktoré spresnia a doplnia a upravia jeho znenie. Vážené panie poslankyne, páni poslanci, ďakujem za pozornosť a žiadam vás o podporu predloženého návrhu.
Lipšic, Daniel, minister vnútra SR (2011-03-31):
Ďakujem veľmi pekne. Slovenská agentúra pre cestovný ruch plánuje v rámci opatrení A3.2 rozvoj informačných služieb cestovného ruchu v prezentácii regiónov Slovenska, operačný program konkurencieschopnosť, hospodársky rast, realizáciu marketingových a propagačných aktivít na domácom a zahraničných trhoch vo výške 7,4 mil. eur. V rámci tohto opatrenia 3.2 sú marketingové a propagačné podujatia realizované v rozdelení na aktivity - stratégie, prieskumy a analýzy, tlač, grafika, audio a multimediálna tvorba, mediálne kampane a inzercia, manažment, marketing podujatí, prezentácie, veľtrhy, výstavy, konferencie, infocesty zahraničných novinárov a touroperátorov, medzinárodná spolupráca a Národný informačný systém Slovenska NUTIS. Prostriedky z opatrenia 3.2 sú určené na marketingové a propagačné aktivity, nie na investičné projekty do cestovného ruchu. K otázke, koľko z toho percent v Košickom kraji, tak na marketingové aktivity plánované pre prezentáciu Košického kraja, alebo, na ktorej sa subjekty na území kraja môžu zúčastňovať, je z celkovej sumy 7,4 mil. eur naplánovaných 880 tis. eur, čo predstavuje 12 %. Ďakujem, pán predsedajúci.
J. Šimko, poslanec: (2001-11-06):
I. Presperín, podpredseda NR SR: Prosím, hlasujte o týchto bodoch zo spoločnej správy, ktoré pán poslanec Šimko uviedol. Hlasujte, prosím. Odporúčanie gestorského výboru je schváliť ich. (Hlasovanie.) Prítomných 78 poslancov, za 69, proti nikto, zdržalo sa 7, nehlasovali 2. Konštatujem, že tieto návrhy zo spoločnej správy boli schválené. Ďalej.
Mesterová, Zuzana, poslankyňa NR SR (2024-04-30):
Som rada, že už v sále vidím aj pána Michelka, ktorý bol tiež súčasťou vypočúvania a ktorý kládol otázky, ktoré boli priamo v rozpore so súčasným znením ústavy. Aj takto vyzeralo vypočutie kandidátov a kandidátok na sudcov Ústavného súdu. Pozerám sa do poloprázdnych lavíc tej časti, kde sedí vládna koalícia, a rozmýšľam, že, rozmýšľam, aký vy máte vzťah k tomuto štátu. Aký vy máte vzťah k tejto krajine, že vám stačí spoľahnúť sa na to, čo vám povedia vládni predstavitelia, ako hlasovať. Akú mieru zodpovednosti vy osobne ste schopní uniesť za túto krajinu a za jej budúcnosť? Úroveň, akou sa reprezentuje navonok táto Národná rada, je žalostná. A svedčí o tom aj práve vypočutie kandidátov a kandidátok na sudcov Ústavného súdu, lebo je neprípustné, aby v zdravom demokratickom systéme sa odborníci a odborníčky báli prejaviť svoj odborný názor. Ja som prevažnej väčšine kandidátov kládla jednoduchú otázku, ktorá je aktuálna a ktorá nie je zložitá na právny rozbor. Pýtala som sa ich, či si myslia, že je v rozpore s ústavou, ak vládni predstavitelia selektívne neodpovedajú dlhodobo tým istým vybraným médiám na položené otázky. A na túto otázku som nedostávala odpoveď. A to znamená len dve veci, že vám tí kandidáti a kandidátky neveria, že neveria tomu, že ste schopní vyhodnotiť ich odborný názor bez subjektívneho vyhodnocovania, či je to vo vašom záujme alebo nie. A zároveň, že pravdepodobne je to v rozpore s ústavou. Lebo ak by nebolo, nemali by problém povedať odborný názor a zároveň ten, ktorý by vám vyhovoval, keďže tu tento rozpor spôsobuje táto vláda. Zamyslite sa nad sebou. Zamyslite sa nad sebou, kde smeruje táto krajina za vášho pôsobenia. Povedala by som aj pár slov aj predstaviteľom strany HLAS, ale vidím tu vlastne len pána Náhlika, keď dobre pozerám. (Reakcia z pléna.) Ja tam až nevidím tak ďaleko, hlavne ich nepoznám, keďže tu často nesedia, ale jeden predstaviteľ HLAS-u tu je. Dokedy sa chcete na tomto podieľať? Už raz ste od SMER-u odišli. A teraz túto krajinu ženiete do rúk absolútnej moci jednej strany, možno jedného muža. Likvidujete kultúru, likvidujete právny štát, likvidujete demokraciu. Prestaňte s tým! Začnime sa k tejto krajine správať zodpovedne. Ďakujem. (Potlesk.)
Galko, Ľubomír, poslanec NR SR (2012-05-03):
Áno, aj na pána ministra by som, veľmi zmierlivo by som chcel poprosiť, najprv by som chcel, pán Mičovský, mne sa ten príspevok celkom páčil, lebo vidím, že niektorých ľudí to rozhodilo, dokonca až tak, že tu idú organizovať Národnú radu. Ja by som naozaj chcel veľmi pekne poprosiť, aby sme dodržiavali to, čo je zaužívané, aby sme naozaj vedeli, na koho máme reagovať, lebo teraz by som naozaj mohol reagovať na pána Mičovského, takisto na pána ministra Jahnátka, na to, že pán premiér tu prikazuje podpredsedníčke Národnej rady, komu kedy má dať slovo. To pokladám za nehorázne. Ja som bol za vami pred chvíľou a som vás prosil, aby ste zastavili už kolegu pána poslanca Muňka, ktorý reagoval na poslanca Jozefa Mihála, na jeho faktickú pripomienku. Ja by som bol naozaj veľmi rád, keď teda stále razíte tú novú kultúru, tak keby ste tú novú kultúru v prvom rade dodržiavali vy. Ste dostatočne skúsení, ste dlho v parlamente, tak nedávajte príčiny trebárs aj novým kolegom, aby si mysleli o vás, že to jednoducho robiť neviete alebo že to robíte naschvál tak, ako sa to robiť nemá. Ďakujem pekne.
A. Belousovová, podpredsedníčka NR SR: (2007-10-18):
Ďalšiu otázku položila pani poslankyňa Gibalová, položila ju ministerke práce, sociálnych vecí a rodiny Slovenskej republiky pani Viere Tomanovej. Otázka znie: „Pani ministerka, prečo Ministerstvo práce, sociálnych vecí a rodiny SR a vláda SR uvažuje neratifikovať Európsku sociálnu chartu ako celok?“ Nech sa páči, pani ministerka, odpovedajte a oznámte ukončenie odpovede. Ešte predtým, ako vám odovzdám slovo, poprosím o dodržanie kľudu alebo pokoja v sále, tichšie. Nech sa páči, máte slovo, pani ministerka.
Kadúc, Miroslav, poslanec NR SR (2014-03-26):
Ďakujem, pani predsedajúca. Vážený pán predkladateľ, vážené kolegyne, kolegovia, dovoľte mi, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a § 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 939 z 3. marca 2014 navrhol, aby návrh zákona prerokoval ústavnoprávny výbor, ktorý navrhol aj ako gestorský s tým, aby gestorský výbor prerokoval návrh zákona v druhom čítaní do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhuje sa doplnenie požiadaviek na osoby, ktoré môžu byť vymenované do funkcie sudcu, o podmienku bezpečnostnej spoľahlivosti stupňa prísne tajné. Táto podmienka sa navrhuje pre osoby, ktoré sa prihlásili do výberového konania na funkciu sudcu po dni účinnosti tohto zákona. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady č. 939. Pani predsedajúca, prosím, otvorte všeobecnú rozpravu.
Pčolinský, Peter, podpredseda NR SR (2023-02-07):
Teraz v rozprave vystúpi ďalší písomne prihlásený za klub strany SMER pán poslanec Richter. Nech sa páči, pán poslanec, 30 minút.
A. Belousovová, podpredsedníčka NR SR: (2009-04-28):
Pán minister, chcete ako navrhovateľ k nej zaujať stanovisko? Nie. Ďakujem. Pán spravodajca, takisto nie. Prerušujem rokovanie o tomto bode programu. Zároveň, keďže sa blíži 19.00 hodina, prerušujem  aj rokovanie 35. schôdze Národnej rady do zajtra do 9.00 hodiny, kedy budeme pokračovať schváleným programom. (Prerušenie rokovania o 18.57 hodine.)
Chren, Martin, poslanec NR SR (2014-09-24):
Ďakujem veľmi pekne. Vážený pán kolega, zareagujem na úvod vášho programu, keď ste hovorili o tom, že čo je volebná kampaň. Vy ste na úvod tejto schôdze porušili rokovací poriadok trikrát a z toho dve porušenia sa týkali volebnej kampane pre komunálnymi voľbami. Najprv ste pofidérne, a som presvedčený, že to bolo v rozpore s ústavou, vyradili desať našich opozičných návrhov a potom ste znásilnili skrátené legislatívne konanie, aby ste presadili zvýšenie vianočných dôchodkov, dosť mizerné zvýšenie vianočných dôchodkov, čo ste mohli postíhať aj v normálnom riadnom legislatívnom procese. Na to zrýchlené konanie neboli žiadne dôvody. Ale vy ste presadili to zrýchlené konanie len pre to, aby ste si odfajkli plnenie z uznesenia vašej strany SMER, kde bolo napísané a zadané, že zvýšite vianočné dôchodky do 1. 10., čiže nemohli ste počkať do 1. 11., museli ste to urobiť do 1.10. A to je príklad predvolebnej kampane. To je príklad, keď porušíte rokovací poriadok a znásilnite ústavné práva poslancov len preto, aby ste si vy ako SMER robili predvolebnú kampaň. Niečo také sa ešte nikdy nestalo, aby bol tento parlament podriadený kongresu jednej strany, jednej štátostrany. To nerobil ani Vladimír Mečiar.
Kollár, Boris, predseda NR SR (2022-02-22):
... sa dá prihlásiť na faktické, ale asi nikto. Tak potom prerušujem teraz schôdzu na obednú prestávku, o štrnástej je grémium a potom pokračujeme. (Prerušenie rokovania o 11.57 hodine.) (Pokračovanie rokovania o 14.23 hodine po zasadaní poslaneckého grémia, ktoré sa začalo o 14.00 hodine.)
Zmajkovičová, Renáta, podpredsedníčka NR SR (2012-09-19):
Ďakujem, pán poslanec. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Dvaja poslanci, traja, štyria. Posledná, pani podpredsedníčka Laššáková. Uzatváram možnosť prihlásiť sa do rozpravy. Pán poslanec Beblavý, nech sa páči.
Zmajkovičová, Renáta, podpredsedníčka NR SR (2012-07-24):
Pani poslankyňa Rošková.
Žiga, Peter, podpredseda NR SR (2023-12-13):
Šmilňák to isté? Dubéci? S faktickou poznámkou pán Vančo.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 82 poslancov, proti 3, zdržali sa 45,  nehlasovali 2. Tento návrh sme schválili z rozpravy.
Dostál, Ondrej, poslanec NR SR (2024-01-16):
Vážený pán predseda, tak aby sme si pripomenuli, čo hovorí o rokovacom poriadku, teda rokovací poriadok o treťom čítaní. § 84 ods.1, ak v druhom čítaní neboli schválené nijaké pozmeňujúce ani doplňujúce návrhy, pristúpi sa v treťom čítaní k hlasovaniu o návrhu zákona ako o celku. Odsek 2, ak v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení. Skôr sa môže konať, ak v tom, konať, ak o tom na návrh gestorského výboru alebo spoločného spravodajcu, rozhodne Národná rada bez rozpravy. § 85, tretie čítanie sa obmedzí len na tie ustanovenia návrhu zákona, ku ktorým boli v druhom čítaní schválené pozmeňujúce návrhy alebo doplňujúce návrhy. Nič o tom, že musia byť prednesené nejaké pozmeňujúce v treťom. A ods. 2, v treťom čítaní môže poslanec navrhnúť len opravu legislatívno-technických chýb a jazykových chýb. Môže, nemusí. Takže ja sa teraz chcem obmedziť iba na tie ustanovenia... (Potlesk. Prerušenie vystúpenia predsedajúcim.)
Dostál, Ondrej, poslanec NR SR (2018-05-11):
Ďakujem pani poslankyni Zimenovej, ktorá bola nielen jednou, alebo je jednou zo spolupredkladateliek tohto pozmeňujúceho návrhu, ale bola aj medzi iniciátormi hromadnej pripomienky, v ktorej sme žiadali to isté a v ktorej som to pripomínal. A ako som povedal aj vo svojom vystúpení, no treba asi rozlišovať samotný Istanbulský dohovor a diskusiu o jeho ratifikácii alebo neratifikácii, a potom jeho obsah. A tie veci, ktoré sú v ňom obsiahnuté, ktoré sú užitočné alebo mohli by byť užitočné z hľadiska zefektívnenia boja proti násiliu páchanému na ženách, a teda aj podľa analýzy samotného ministerstva spravodlivosti vo vzťahu k tomuto ustanoveniu nie je úplný súlad slovenskej legislatívy s ustanoveniami dohovoru a je veľmi pravdepodobné, že pokiaľ by ministerstvo spravodlivosti v minuloročnej analýze konštatovalo, tento článok je už premietnutý do slovenskej legislatívy, nie je tam žiadny problém, že v takom prípade by takto formulovaný návrh sa v našej hromadnej pripomienke a teraz v tom pozmeňujúcom návrhu asi ani neobjavil, lebo ten problém nezdôveryhodňovania obetí, ten je širší. Samozrejme, na to treba hľadať nejaké riešenia, ale špecificky takto naformulované to priamo vyplýva z toho, čo napísalo a čo tvrdilo ministerstvo spravodlivosti minulý rok. Ďakujem.
Laurenčík, Milan, podpredseda NR SR (2021-06-23):
Ďakujem. Toto bol posledný príspevok vo všeobecnej rozprave. Teraz vyhlasujem všeobecnú rozpravu za skončenú a chcem sa spýtať, či zaujme k rozprave stanovisko pán navrhovateľ. Áno? Nech sa páči.
P. Hrušovský, predseda NR SR: (2003-07-10):
(Hlasovanie.) 122 prítomných, 54 za, 14 proti, 52 sa zdržalo, 2 nehlasovali. Neschválili sme bod 17 zo spoločnej správy. J. Drgonec, poslanec: Pán predseda, prosím, dajte hlasovať o bode 20.
B. Bugár, podpredseda NR SR: (2002-04-03):
Páni poslanci, panie poslankyne, žiadam vás, aby ste sa vrátili do rokovacieho priestoru, budeme hlasovať o zmluve, kde je potrebný súhlas 76 poslancov. Panie poslankyne, páni poslanci, budeme sa prezentovať. Žiadam vás, aby sme sa najprv prezentovali. Nech sa páči, prezentujme sa. Ďakujem. Prítomných je 98 poslancov. Takže pristúpime k hlasovaniu. Budeme hlasovať o návrhu uznesenia, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Rímskym štatútom Medzinárodného trestného súdu a rozhodla o tom, že ide o zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Nech sa páči, prezentujme sa a hlasujme. (Hlasovanie.)
Muňko, Dušan, poslanec NR SR (2023-11-15):
Pán poslanec, dotkli ste sa znova II. piliera, ale, samozrejme, aj tretieho. Ja sa vás chcem spýtať, kde je II. pilier nastavený v Európe tak, ako je u nás, alebo na svete. Aký je kapitálový trh, sa pýtam tuná, v Maďarsku, Slovensku, Česku alebo proste iných týchto krajinách. A keď zobereme II. pilier, koľko odviedli Sociálna poisťovňa do II. piliera správcovským spoločnostiam? Tie veci, ktoré sme napravili, to je jediná záchrana, pretože ešte menej by bolo v tom II. pilieri. Ale navrhujem vám jednu vec. Bude prijaté, navrhnem jedno uznesenie, aby národná banka predložila vláde celkový stav II. piliera. Vieme, koľko zarobil III. pilier. Vieme, aké boli úroky prakticky na konzervatívnom účte. Vieme, koľko prerobil II. pilier na Lehman banke, koľko prerobil na gréckych dlhopisoch. Ja neviem, odkiaľ máte niektoré veci, ale ja som, pokiaľ som sedel v Sociálnej poisťovni, tak presne viem jednotlivé položky, jak išli. A môžme si pozrieť to, čo dneska II. pilier jednotlivým klientom posiela. Tak, ako je nastavený druhý pilier, vám iste prehlasujem, že nikdy nebude zárobkovo činný, pretože kapitálový trh tu nie je, páni.
Kollár, Boris, poslanec NR SR (2016-09-21):
Pán kolega Kotleba, vás považujeme za tie neštandardné politické strany a vás sa to určite netýkalo.
Laššáková, Jana, podpredsedníčka NR SR (2014-11-10):
Nech sa páči, pán poslanec Poliačik s procedurálnym návrhom.
Laurenčík, Milan, podpredseda NR SR (2022-04-28):
Pán poslanec má doplňujúcu otázku. Nech sa páči.
Baláž, Radovan, poslanec NR SR (2018-12-04):
Teraz dajme, teda, teda budeme hlasovať o štvrtom pozmeňujúcom návrhu pani poslankyne Verešovej.
Pellegrini, Peter, predseda NR SR (2015-05-19):
Teraz vystúpi v rozprave pán poslanec Krajcer, nech sa páči, máte slovo pán poslanec.
Dubačová, Viera, poslankyňa NR SR (2016-06-17):
Ďakujem veľmi pekne. Pán predsedajúci, vážení kolegovia, chcela by som dať procedurálny návrh, aby sa preložilo hlasovanie o návrhu poslancov Národnej rady Národnej rady Viery Dubačovej, Ota Žarnaya, Budaja na vydanie zákona, ktorým sa dopĺňa zákon Slovenskej národnej rady o obecnom zriadení v znení neskorších predpisov, aby sa dalo hlasovať na budúci týždeň o novele tohto zákona.
Š. Rusnák,  poslanec: (2001-10-25):
Vážený pán predsedajúci, vážení páni ministri, vážené kolegyne, kolegovia, vystúpiť na dnešnej schôdzi Národnej rady k uvedenému vládnemu návrhu zákona, ktorým sa mení zákon Národnej rady Slovenskej republiky  č. 387/1996 Z. z. o zamestnanosti v znení neskorších predpi-sov, ma  určil Výbor Národnej rady Slovenskej republiky pre sociálne veci a bývanie na svojej 68. schôdzi. V súlade s § 73 zákona Národnej rady Slovenskej republiky č. 350 o rokovacom poriadku Národnej rady v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona, ako i náležitosti určené v Legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Návrh zákona reaguje na skúsenosti z organizovania verejnoprospešných prác. Navrhovanou novelou sa vytvárajú legislatívne podmienky zlepšenia podmienok programu verejnoprospešných prác a na realizáciu návrhu opatrení vlády Slovenskej republiky na vyhľadávanie a potieranie nelegálnej práce. Táto novela je žiaduca a spoločensky potrebná. V štátnom roz-počte na rok 2001 je na financovanie verejnoprospešných prác pre dlhodobo nezamestnaných vyčlenených 1,5 mld. Sk. Rozpor medzi Ministerstvom práce, sociálnych vecí a rodiny Slovenskej republiky a Ministerstvom financií Slovenskej republiky sa doriešil dňa 17. júla tohto roku. Návrh zákona bol prerokovaný dňa 20. júla tohto roku v Rade hospodárskej a sociálnej dohody, ktorá ho schválila s pripomienkami Konfederácie odborových zväzov a Asociácie zamestnávateľských zväzov a združení Slovenskej republiky, ktoré sú súčasťou vládneho návrhu zákona. Návrh zákona je v súlade s Ústavou Slovenskej republiky a platnými medzinárodnými záväzkami. Vážené kolegyne a kolegovia, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady č. 350 o rokovacom poriadku v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350 na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona č. 350 o rokovacom poriadku v znení neskorších predpisov v súlade s rozhodnutím predsedu Národnej rady Slovenskej republiky č. 1300 z 25. septembra tohto roku prideliť vládny návrh zákona, ktorým sa mení zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov na prerokovanie: ústav-noprávnemu výboru, výboru pre financie, rozpočet a menu, výboru pre sociálne veci a bývanie, výboru pre verejnú správu a výboru pre ľudské práva a národnosti. Za gestorský výbor navrhujem v súlade s citovaným rozhodnutím predsedu Národnej rady výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prero-kovali v lehote do 26. novembra tohto roku a gestorský výbor v lehote do 27. novembra tohto roku Skončil som. Prosím, pán predsedajúci, otvorte rozpravu o tomto návrhu.
Bugár, Béla, podpredseda NR SR (2019-05-16):
Nech sa páči, prezentujme sa a hlasujme. (Hlasovanie.) Prítomných 142, za 140, 2 sa zdržali. Návrh sme schválili. Prosím teraz pána poslanca Kresáka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov (tlač 1339). (Hlasovanie o vládnom návrh zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2018 Z. z. , tlač 1339.)
J. Izák, minister životného prostredia SR: (2007-12-11):
V čl. 6. ods. 11 Aarhuského dohovoru sa uvádza účasť verejnosti na rozhodovacom procese o zámernom uvoľnení geneticky modifikovaných organizmov do životného prostredia a od zúčastnených strán  sa vyžaduje, aby uplatnili požiadavky čl. 6 v uskutočniteľnom a vhodnom rozsahu v rámci svojich vnútroštátnych právnych predpisov. Signatári dohovoru požiadali na 1. stretnutí zmluvných strán, aby sa aplikovanie dohovoru na zámerné uvoľňovanie geneticky modifikovaných organizmov ďalej rozvinulo. Na 2. zasadnutí zmluvných strán, ktoré sa konalo 25. až 27. mája 2005 v Alma-Ate, sa dospelo k dohode o Zmenách a doplneniach Aarhuského dohovoru. Zmeny a doplnenia spočívajú v presnejšom ustanovení postupov informovania verejnosti a účasti verejnosti pri rozhodovaní o zámernom uvoľňovaní GMO do životného prostredia v súlade s cieľmi  Kartagenského protokolu o biologickej bezpečnosti. Umožňujú zároveň zmluvným stranám v prípade vhodnosti ustanovenie výnimiek týkajúcich sa účasti verejnosti na rozhodovacom procese. Zmeny a doplnenia Aarhuského dohovoru sú premietnuté v návrhu novely zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov, a to v § 34 a § 33. Návrh novely bol 7. novembra 2007 predložený Národnej rade Slovenskej republiky pod číslom parlamentnej tlače 469. Návrh na vyslovenie súhlasu so Zmenami a doplneniami  Aarhuského dohovoru schválila vláda Slovenskej republiky 24. októbra 2007. Vážený pán predseda a vážené pani poslankyne, vážení páni poslanci, dúfam, že predkladaný návrh na vyslovenie súhlasu schválite. Ďakujem pekne.
Danko, Andrej, podpredseda NR SR (2024-06-14):
Poslanec Hargaš s reakciou.
Grendel, Gábor, podpredseda NR SR (2021-05-05):
Prezentujme sa a hlasujeme. (Hlasovanie.) Prítomných 132 poslancov, za 111, proti nikto, zdržalo sa 19, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Kollár, Boris, predseda NR SR (2020-05-13):
Keďže sme v skrátenom legislatívnom konaní, sa nepoužívajú obmedzenia na postúpenie návrhu zákona do tretieho čítania. Pristúpime k tretiemu čítaniu . A otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2014-10-28):
Vážené pani poslankyne, vážení páni poslanci, je po 17.00 hodine, čas určený pri schvaľovaní programu na hlasovanie, prerušujem rokovanie o tomto bode programu. Poprosím vážené pani poslankyne a vážených pánov poslancov, aby prišli do rokovacej sály. Vážené pani poslankyne, vážení páni poslanci, nemáme uzavretý ani jeden prerokovaný bod, navrhujem, podávam procedurálny návrh na pokračovanie 39. schôdze. A požiadam vás o vaše vyjadrenie hlasovaním, a to prerušiť rokovanie o návrhu poslanca Ľudovíta Kaníka na vydanie zákona o štátnych sviatkoch s tým, že po hlasovaní budeme pokračovať v prerušenom rokovaní o správe o činnosti prokuratúry, je to tlač 1169, vystúpením ústne prihlásených poslancov do rozpravy. Budeme pokračovať potom prerušeným rokovaním o návrhu pani podpredsedníčky Renáty Zmajkovičovej o výchove a vzdelávaní a vládnom návrhu zákona o dani z príjmov, je to tlač 1123, je to tak isto prerušené rokovanie a otvorená rozprava. Potom budeme pokračovať v rokovaní bodmi, ktoré bude predkladať vláda v zastúpení ministra a podpredsedu vlády. Je to zákon o štátnej štatistike a vyslovenie súhlasu s medzinárodnou dohodou. Podľa schváleného programu ešte chcem upozorniť, že zajtra o 14.00 hodine bude predložený ministrom zahraničných vecí vládny návrh zákona o zahraničnej službe, je to tlač 1132. Po prerokovaní všetkých týchto bodov budeme pokračovať v prerušenej rozprave a rokovaní o návrhu pána poslanca Ľudovíta Kaníka na vydanie zákona o štátnych sviatkoch. (Hlasovanie.) 124 prítomných, 83 bolo za, 9 proti, 28 sa zdržalo, 4 nehlasovali. Tento návrh na zmenu programu rokovania 39. schôdze sme schválili. Nasleduje krátka trojminútová prestávka, po ktorej budeme pokračovať v prerušenej rozprave. Poprosím pána poslanca Kuffu, ktorý mal prerušené svoje vystúpenie k správe o činnosti Generálnej prokuratúry. Ešte poprosím o trojminútovú prestávku. Ďakujem pekne. (Trojminútová prestávka.) (Po prestávke.)
T. Glenda, poslanec: (2007-02-07):
Pán predsedajúci, dajte, prosím, hlasovať o bodoch 1 až 8, 13, 15, 16, 17, 19, 20, 21, 25, 26 a 28 spoločne s odporúčaním gestorského výboru schváliť.
Pollák, Peter, poslanec NR SR (2022-10-18):
Pán predsedajúci, o druhom bode návrhu pána poslanca Lehotského nemôžeme hlasovať, nakoľko sme... Aha, pardon. Pán predsedajúci, dajte hlasovať o druhom bode návrhu pána poslanca Lehotského.
Šimečka, Michal, podpredseda NR SR (2024-04-24):
Ďakujem veľmi pekne, pán spravodajca. Otváram týmto rozpravu, do ktorej som nedostal žiadnu písomnú prihlášku, a preto sa pýtam, či sa niekto do rozpravy chce prihlásiť ústne. Nie je tomu tak. Preto vyhlasujem rozpravu za skončenú. Navrhovateľ sa k nej ešte chce vyjadriť, pán minister? Pán spravodajca, poprosím vás zároveň aj určiť a oznámiť termín hlasovania.
B. Bugár, podpredseda NR SR: (2004-05-13):
(Hlasovanie.) Prítomných je 135 poslancov, za návrh 134, nehlasoval 1. Konštatujem, že tento vládny návrh zákona sme odsúhlasili, schválili. Pristúpime teraz k ďalším štyrom prerokovaným bodom, kde tiež bude potrebný súhlas nadpolovičnej väčšiny všetkých poslancov. Najprv budeme hlasovať o návrhu na vyslovenie súhlasu Národnej rady Slovenskej republiky s prístupom k Protokolu proti pašovaniu migrantov po súši, po mori a letecky, doplňujúcemu Dohovor OSN proti nadnárodnému organizovanému zločinu a k Protokolu o prevencii, potláčaní a trestaní obchodovania s ľuďmi, osobitne so ženami a deťmi, doplňujúcemu Dohovor OSN proti nadnárodnému organizovanému zločinu (tlač 544). Pán poslanec Pataky ako spravodajca, môžete uviesť hlasovanie.
P. Paška, predseda NR SR: (2009-03-11):
(Posunutie začiatku rokovania schôdze.) (Pokračovanie rokovania o 11.30 hodine.)
Krajčí, Marek, minister zdravotníctva SR (2020-04-03):
Ja musím len vysvetlenie s tým azbestom. Tam sa rušia povinné preventívne prehliadky, ktoré potrebuje absolvovať každý jeden zamestnanec, keď nastupuje do určitých typov zamestnaní, a práve tento výkon je veľmi nebezpečný, a keďže sme chceli, aby ten zákon naozaj myslel na všetko, tak sa tam špeciálne sme venovali aj tejto relatívne veľmi nebezpečnej činnosti, a preto je tam teda aj usmernenie k týmto preventívnym prehliadkam pre ľudí, ktorí budú potrebovať pracovať s azbestom, lebo ináč sa tieto všetky preventívne prehliadky odkladajú a budú sa dokladovať len čestným vyhlásením daného zamestnanca, ktorý pôjde pracovať k zamestnávateľovi. Je to len po dobu tejto krízy. To je v podstate k meritu tohto zákona. K ostatným veciam sa nebudem vyjadrovať, lebo naozaj to tu neriešime. Ďakujem.
Kuriak, Milan, poslanec NR SR (2023-06-27):
Ďakujem. Hlasovanie zajtra o jedenástej hodine.
Laurenčík, Milan, podpredseda NR SR (2022-02-25):
Prosím, prezentujme sa a schvaľujme, hlasujme (smiech v sále) o zákone ako celku. (Hlasovanie.) Prítomných 121, za 82, proti 11, zdržalo sa 27, nehlasoval 1. Konštatujem, že sme schválili vládny návrh zákona o niektorých opatreniach v súvislosti so situáciou na Ukrajine. (Potlesk.) Vážené panie poslankyne (doznievanie potlesku), vážení páni poslanci, v zmysle § 28 ods. 1 zákona o rokovacom poriadku požiadal o možnosť vystúpiť v Národnej rade pán premiér Eduard Heger. Dávam mu týmto slovo.
Rošková, Ľubica, poslankyňa NR SR (2012-10-17):
Ďakujem pekne. V rozprave vystúpili dvaja poslanci. Nikto v rozprave nepodal žiaden procedurálny návrh. Preto podľa § 73 ods. 3 písm. a) a b) rokovacieho poriadku, prosím, pán predseda, dajte hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Ďuriš Nicholsonová, Lucia, podpredsedníčka NR SR (2017-05-11):
Ďakujeme pekne. A teraz dávam slovo spoločnému spravodajcovi z ústavnoprávneho výboru poslancovi Martinovi Nemkymu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. (Reakcia z pléna.) Aj vy pán kolega.
M. Číž, podpredseda NR SR: (2007-05-17):
Nech sa páči, pán poslanec.
Fico, Robert, podpredseda NR SR (2010-12-10):
Ak aj nastúpi po tom, čo je nezvolený generálny prokurátor, prvý námestník, uvedomme si, že Generálna prokuratúra je monokraticky riadený orgán. A pokiaľ nemá plnú autoritu ten, kto vedie Generálnu prokuratúru, nemá ani dostatok legitimity na prijímanie takých rozhodnutí, ktoré by inak prijímal generálny prokurátor riadne zvolený a vymenovaný. Druhá vec sa týka ústavných sťažností. Zdá sa, že aj súčasný generálny prokurátor podáva ústavnú sťažnosť na Ústavný súd a môže sa nám naozaj stať, že zvolíte vo verejnej voľbe generálneho prokurátora, čo teda príliš nepredpokladám, lebo nie ste schopní sa dohodnúť ani na iných veciach, a táto voľba bude v tieni ústavných sťažností a konania na Ústavnom súde Slovenskej republiky. Uvedomme si, že tu môže byť... (Prerušenie vystúpenia časomerom.)
M. Hort, podpredseda NR SR: (2006-10-20):
A pristúpime k ďalšiemu bodu, ktorým je druhé čítanie o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov . Vládny návrh zákona ste dostali pred prvým čítaním ako tlač 25 a spoločnú správu výborov máte ako tlač 25a. Prosím opätovne pána ministra pôdohospodárstva Slovenskej republiky Miroslava Jureňu, aby vládny návrh zákona odôvodnil. Nech sa páči, pán minister.
Hort, Milan, podpredseda NR SR (2010-12-16):
Pán Kvasnička bude reagovať? Nie. Ďalej je prihlásený do rozpravy pán poslanec Matovič, ktorý nie je v sále, stráca poradie. Pán poslanec Blanár je prítomný, v tejto chvíli má priestor na vystúpenie v rozprave. Nech sa páči.
Vons, Peter, poslanec NR SR (2023-06-23):
Ďakujem pekne. Ja sa chcem, samozrejme, tiež vyjadriť k tomu, čo tuná kolega Milan Kuriak prečítal, a ďakujem mu za to. A verím, že si to ešte vypočujú aj viacerí. Ja skutočne, ja si tie, tú poštu pozerám starostlivo aj si vymazávam tie veci, ktoré prichádzajú stonásobne, takže ja som ten, ja som ten mail nedostal, hej, takže neviem, akým štýlom sa to posielalo. Hneď na začiatku sa kolega Kuriak opýtal pani Janky Bittó Cigánikovej, že aký má názor na prácu Úradu pre dohľad nad zdravotnou starostlivosťou. No ona povedala, že je nespokojná s jeho prácou. Následne, keď prečítal ten list, tak som pochopil, že prečo je nespokojná, pretože tento Úrad pre zdravotnú starostlivosť, teda pre dohľad, sa vyjadril k tomu jej návrhu, ktorý tuná dala, tak ako bolo spomenuté, bez toho, aby to prešlo nejakým medzirezortným pripomienkovým konaním. Jednoducho to tuná dala a hotovo. Takisto úrad konštatuje, že tá zmena, ktorá nastala v decembri aj vďaka mojim kolegom Marekovi Krajčímu a ďalším, že je veľmi dobrá, a treba proste to zachovať, lebo sa zastavila, ako to bolo pomenované, homba za... honba za ziskami. Takisto spomenuli ÚHP, ktoré konštatuje, že nikde na svete, len teda na Slovensku a v Spojených štátoch amerických si vyplácajú zisk tieto súkromné poisťovne. No a ešte aby som stihol, v závere je tam vlastne výzva pre Národnú radu, aby aby tento návrh nepodporila, takže ja verím, že poslanci tejto snemovne vypočujú názor Úradu pre dohľad nad zdravotnou starostlivosťou. A tak ako to povedal kolega Milan, stredobodom záujmu majú byť pacienti, a nie oligarchovia.
Plaváková, Lucia, poslankyňa NR SR (2024-01-18):
Ďakujem veľmi pekne za slovo, pán predsedajúci, a ďakujem poslancovi Pollákovi za jeho vystúpenie. V úvode si spomínal ten paradox a teda nejaké dvojité správanie pána ministra spravodlivosti Borisa Suska, keď v minulosti opakovane dlhodobo kritizoval skrátené legislatívne konania a dnes nám ich tu predkladá ako na bežiacom páse. Ja by som teda aj presne pripomenula nejaké jeho vyjadrenia, napríklad z júla 2020. Susko upozornil, že ak nie sú dodržané dôvody na skrátené legislatívne konanie, môže to spôsobiť neplatnosť návrhu zákona. Susko podotkol, že vláda si robí srandu z legislatívneho procesu. Zákon podľa neho mohla predložiť klasickým spôsobom s riadnym pripomienkovaním. To je veľmi pekné podľa mňa, že toto vieme úplne rovnako použiť v tejto situácii, takže by som si to dovolila opätovne použiť jeho slová. Pán Susko, pán minister, upozorňujem vás, že ak nie sú dodržané dôvody na skrátené legislatívne konanie, môže to spôsobiť neplatnosť návrhu zákona. Podotýkam, že to vláda si snáď robí srandu z legislatívneho procesu. Zákon mohla vláda predložiť klasickým spôsobom s riadnym pripomienkovaním. Zároveň by som pána ministra spravodlivosti chcela vyzvať, aby sa skúsil opätovne zapojiť do rozpravy a možno nám tu aj predostrel tie plány, akým spôsobom chcú novelu Trestného zákona a súvisiacich a nesúvisiacich aj zákonov ešte upravovať, aby sme sa vedeli aj dopredu pripraviť na to, čo vláda pripravuje, keďže už sme z tohoto tu spravili medzirezortné pripomienkové konanie, akože MPK, tak by bolo fajn, keby sme aspoň mali nejaké obrysy toho, čo sa bude ďalej diať s týmto návrhom. Ďakujem veľmi pekne. (Potlesk.)
Ľ. Jahnátek, minister hospodárstva SR: (2009-02-11):
Cieľom tohto zákona je teda stimulovať a podporiť zakladanie nových a rozširovanie existujúcich podnikov, podporiť diverzifikáciu výroby podnikov na dodatočné výrobky či služby, respektíve podporiť zásadnú zmenu výrobného procesu v už existujúcom podniku. Novelou navrhujeme zníženie minimálnej výšky investície na obstaranie dlhodobého hmotného majetku a dlhodobého nehmotného majetku na investičné projekty v odvetviach priemyselnej výroby na polovicu, zníženie minimálnej výšky investície na obstaranie dlhodobého hmotného majetku a dlhodobého nehmotného majetku na investičné projekty v odvetví cestovného ruchu na 9 960-tisíc eur, respektíve 4 980-tisíc eur. Ďalej zníženie podielu nových výrobných a technologických zariadení, ktoré sú určené na výrobné účely na hodnotu najmenej 40 % z celkovej hodnoty obstaraného dlhodobého hmotného a dlhodobého nehmotného majetku v odvetviach priemyselnej výroby pôvodná hodnota bola 60 % a zníženie podielu nových technologických zariadení v odvetví cestovného ruchu na hodnotu najmenej 20 % z celkovej hodnoty obstaraného dlhodobého hmotného a nehmotného majetku, kde pôvodná hodnota bola 40 %. Takouto úpravou sa umožní započítanie i nových strojných a technologických zariadení obstaraných od majetkovo alebo personálne prepojených spoločností do oprávnených nákladov za predpokladu, že budú obstarané za trhovú cenu. Novelou sa súčasne do slovenského právneho poriadku transponuje novoprijaté nariadenie Komisie č. 800/2008 týkajúce sa štátnej pomoci. Účinnosť tohto zákona je navrhovaná od 1. apríla 2009. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu.
M. Maďarič, minister kultúry SR: (2008-09-10):
Dámy a páni, dovoľte mi, aby som predložil návrh zákona o Audiovizuálnom fonde, ktorého účelom je zabezpečiť a vytvoriť podmienky na oživenie domácej audiovizuálnej tvorby a slovenskej kinematografie zvlášť. Analýza súčasného stavu ukazuje, že audiovizuálna kinematografická tvorba, ak ju porovnávame, toto prostredie, aj s inými krajinami, nie je postačujúco podporovaná... (Prerušenie vystúpenia predsedajúcim.)